
Д О Г О В О Р  № 032

„Доставка чрез закупуване и монтаж на офис обзавеждане /столове/ за нуждите на ТП ДГС – Бургас“


Днес, 26.06. 2019 г., в град Бургас, на основание чл. 112, ал.1 от Закона за обществените поръчки и  Решение № РД 10-87 от 27.05.2019 г.,  на директора на ТП „ДГС Бургас“ за определяне на изпълнител, се сключи настоящият договор между:
1. ТП „ДГС – БУРГАС” към „ЮИДП” ДП - Сливен, ЕИК: 2016176540031, със седалище и адрес на управление: гр. Бургас, ул.”Цар Иван Шишман” № 8, ет. 2, представлявано от инж. КИРИЛ ЦВЯТКОВ ПЕТКОВ в качеството му на директор и  гл. счетоводител заличен съгласно чл. 2 от ЗЗЛД  , наричано за краткост ВЪЗЛОЖИТЕЛ, от една страна 
и
2. Кооперация „Панда“, ЕИК: 000885009, със седалище и адрес на управление: гр. София, бул. „Цариградско шосе” № 139, представлявано от Елка Николова Каменова - Цанкова в качеството ѝ  на председател, наричано за краткост по – долу ИЗПЪЛНИТЕЛ, от друга страна за следното:

I. ПРЕДМЕТ И МЯСТО ЗА ИЗПЪЛНЕНИЕ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва срещу заплащане „Доставка чрез закупуване и монтаж на офис обзавеждане /столове/ за нуждите на ТП ДГС – Бургас“ в съответствие с Техническа спецификация, Техническо и Ценово предложение, неразделна част от настоящия договор, срещу което ВЪЗЛОЖИТЕЛЯТ се задължава да му плати възнаграждение в размер, по начин и в срокове, определени в настоящия договор.
Чл. 2. Мястото на изпълнение на доставките e: Административната сграда на ТП ДГС Бургас, адрес: гр. Бургас, ул. „Цар Иван Шишман“ № 8, ет. 2.

ІІ. СРОК НА ДОГОВОРА И НАЧИН НА ИЗПЪЛНЕНИЕ

Чл. 3. Срокът на договора е 60 /шестдесет/ работни дни, считано от датата на сключването му или до осъществяването на всички доставка по договора. 
Чл. 4. Срокът за доставка е до 5 (пет) работни дни и започва да тече от деня следващ датата на направената заявка (електронна поща, лично и др.) от Възложителя.

III. ЦЕНИ И ПЛАЩАНИЯ
Чл. 5. (1) Плащанията по настоящия договор ще се извършват със собствени средства на ТП „ДГС Бургас”, предвидени във финансовия му план за 2019 г. 
(2) Цените, по които ще се заплащат доставките, предмет на настоящия договор са съгласно Ценовото предложение на Изпълнителя, което е неразделна част от настоящия договор, както следва:
(3) Общата цена е в размер на 1999,60 (хиляда деветстотин деветдесет и девет лева и шестдесет стотинки) лева без ДДС за всички доставки по договора.
(4) ИЗПЪЛНИТЕЛЯТ представя на ВЪЗЛОЖИТЕЛЯ за плащане фактури, отговарящи на изискванията на Закона за счетоводството;
Чл. 6 (1) ТП „ДГС Бургас” заплаща цената след извършване на доставката, по банков път, в лева, в срок до 15 (петнадесет) работни дни след доставката и монтажа и след издаването на фактура и/или приемо-предавателен протокол от Изпълнителя. Авансово плащане по договора не се предвижда.
(2) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ: 
Банка:	……
BIC:	……
IBAN:	……..
(3) Възложителят ще заплаща само за реално извършените доставки, остойностени по единичните цени за всеки артикул.
(4) Предложената от кандидата цена в ценовото предложение е в български лева без включен ДДС и е обвързваща за срока на пълното изпълнение на всички доставки по предмета на поръчката и включва всички разходи във връзка с нейното изпълнение. Всякакви допълнителни разходи или дейности във връзка с изпълнението на настоящата поръчка, непредвидени към момента на подаване на ценовото предложение и не калкулирани в него ще бъдат изцяло за сметка на изпълнителя.

ІV. ГАРАНЦИЯ ЗА ИЗПЪЛНЕНИЕ
Чл. 7. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто)   от Стойността на Договора без ДДС, а именно 100 (сто) лева „Гаранцията за изпълнение“, която служи за обезпечаване на изпълнението на Договора.
Чл. 8. Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 
Банка:	ЦКБ АД БУРГАС
BIC:	CECBBGSF
IBAN:	BG88 CECB 9790 10E9 5671 00
Чл. 9. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова. 
(2) Банковите разходи по откриването и поддържането на Гаранцията за изпълнение във формата на банкова гаранция, са за сметка на ИЗПЪЛНИТЕЛЯ.
Чл. 10. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 
(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 
Чл. 11. (1) ВЪЗЛОЖИТЕЛЯТ освобождава Гаранцията за изпълнение в срок до 15 (петнадесет) дни след прекратяването на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
(2) Освобождаването на Гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ; 
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ.
(3) Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
Чл. 12. ВЪЗЛОЖИТЕЛЯТ има право да задържи и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ.
Чл. 13. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:
1. ако ИЗПЪЛНИТЕЛЯТ не започне работа по изпълнение на Договора в срока съгласно чл. 4 от настоящият договор и ВЪЗЛОЖИТЕЛЯТ развали Договора на това основание; 
2. при пълно неизпълнение в т.ч. когато доскавките не отговарят на изискванията на ВЪЗЛОЖИТЕЛЯ и ВЪЗЛОЖИТЕЛЯТ развали Договора на това основание; 
3. при прекратяване на дейността на ИЗПЪЛНИТЕЛЯ или при обявяването му в несъстоятелност.
Чл. 14. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение не изчерпва правата на ВЪЗЛОЖИТЕЛЯ да търси обезщетение в по-голям размер.        

V. ПРАВА И ЗАДЪЛЖЕНИЯ НА СТРАНИТЕ
Чл. 15. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.
Общи права и задължения на ИЗПЪЛНИТЕЛЯ
Чл. 16. ИЗПЪЛНИТЕЛЯТ има право:	
1. да получи възнаграждение в размера, сроковете и при условията по чл. 5 от договора;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
Чл. 17. ИЗПЪЛНИТЕЛЯТ се задължава:
1. Да извърши доставката и да изпълнява задълженията си по този Договор в уговорените срокове и качество, в съответствие с Договора и Приложенията;
2. Да достави стоките в договорения срок със собствен транспорт и да ги предаде на представител на Възложителя в договорената комплектация;
3. Да уведоми Възложителя за извършването на доставката и монтажа най-малко 2 (два) работни дни предварително;
4. Да предаде стоките на мястото на доставяне и да представи всички документи, удостоверяващи произход,  качество, комплектация /потребителската документация/;
5. Да отстранява за своя сметка и в договорените срокове всички дефекти на стоките, констатирани и предявени по реда на настоящия договор;
6. Да уведомява своевременно Възложителя за всички пречки, възникващи в хода на изпълнението на договора;
7. Да не използва по никакъв начин, включително за свои нужди или като разгласява пред трети лица, каквато и да било информация за Възложителя, негови служители или контрагенти, станала му известна при или по повод изпълнението предмета на договора. Изпълнителят поема задължение да осигури тези действия от всяко лице от екипа си;
8. Да осигури гаранционно обслужване на доставените стоки за своя сметка;
9. В случай на невъзможност за отстраняване на повреди и/или дефекти по доставените стоки, в срока на гаранционната поддръжка, да я замени с идентична, в срок от 7 работни дни.
Чл. 18. ВЪЗЛОЖИТЕЛЯТ има право:
[bookmark: _DV_M94]1. Да изисква и да получи доставките в уговорения срок, количество и качество;
[bookmark: _DV_M95]2. Да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост, но без с това да пречи на изпълнението;
3. Когато ИЗПЪЛНИТЕЛЯТ се е отклонил от изискванията за изпълнението на доставките по настоящия договор, да  откаже да заплати съответното възнаграждение, докато ИЗПЪЛНИТЕЛЯТ не изпълни своите задължения съгласно договора.
4. Да изиска от Изпълнителя замяна на доставените стоки, в случай на настъпване на неотстранима повреда и/или дефект по време на гаранционното обслужване. Замяната е за сметка на ИЗПЪЛНИТЕЛЯ.
[bookmark: _DV_M96][bookmark: _DV_M97][bookmark: _DV_M98][bookmark: _DV_M99]Чл. 19. ВЪЗЛОЖИТЕЛЯТ се задължава:
[bookmark: _DV_M100]1. Да заплати на ИЗПЪЛНИТЕЛЯ Цената в размера, по реда и при условията, предвидени в този Договор;
[bookmark: _DV_M101]2. Да предостави и осигури достъп на ИЗПЪЛНИТЕЛЯ до информацията, необходима за извършването на Договора, при спазване на относимите изисквания или ограничения съгласно приложимото право;
[bookmark: _DV_M102]3. Да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
4. Да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 7-14 от Договора;

VI. ЗАЯВКА. ПРИЕМАНЕ НА ИЗПЪЛНЕНИЕТО
Чл. 20. (1) Заявката се извършва на място  в магазина/склада на Изпълнителя в гр. Бургас, кв. „Славейков“ № 189 или изпратена на електронната му поща.
(2) В случай, че заявката за доставка се изпраща по ел. поща, то тя се счита за изпратена и за получена с изпращането на имейл от Възложителя до Изпълнителя от и на ел. пощи посочени в Договора.
(3) Приемането на изпълнението на доставката, предмет на настоящия договор, се извършва с фактура и/или Приемо-предавателен протокол.
(4) Фактурата и/или Приемо-предавателен протокол  по предходната алинея се подписва от представител на ИЗПЪЛНИТЕЛЯ и представител на ВЪЗЛОЖИТЕЛЯ.
(5) Възложителят може да предявява рекламации пред Изпълнителя за:
· явни недостатъци – в тридневен срок от получаване на стоките, а за малки количества веднага при получаването.
· за скрити недостатъци - през целия гаранционен срок.
(6) Възложителя уведомява писмено включително по факса Изпълнителя за наличието на дефекти в доставените стоки веднага след констатирането им. В рекламацията се посочва вида на рекламираната стока, основанието за рекламацията и конкретното искане за отстраняване на дефектите.
(7) При предявена рекламация за недостатъци и/или отклонения Изпълнителят е длъжен най-късно на следващия работен ден от получаването й да изпрати свой представител за констатиране на дефекта/повредата.
(8) При предявена рекламация за недостатъци и/или отклонения Изпълнителят е длъжен, да отстранява констатираните повреди/дефекти в стоките в срок до 7 /седем/ работни дни от уведомлението по ал. 7 от настоящия договор.
(9) В случай, че констатирана повреди/ дефекти не подлежат на поправка, Изпълнителят се задължава, в срок до 10 работни дни от уведомление по ал. 7,  за своя сметка и риск да замени некачествената стока, като достави нова от същия вид и съответна на договорените параметри.
(10) Ако Изпълнителят не изпълни задължението си по предходната алинея, Възложителят има право да върне стоката и да получи обратно заплатеното възнаграждение, съразмерно на върнатата стока.

VІІ.  ГАРАНЦИОНЕН СРОК И СЕРВИЗ
Чл. 21. (1) Изпълнителят осигурява гаранционна поддръжка на стоките, като представя при предаване на стоките сертификати за произход и качество и търговски документ, който да посочва еднозначно и изчерпателно вида на доставените артикули, количество, партиден номер и др, документация на български език от производителите (където е приложимо), придружаваща съответните артикули, като сертификати, листове, инструкции за безопасна употреба и/или друг вид документи.
(2) Изпълнителят се задължава да отстранява за своя сметка всички дефекти в рамките на гаранционни срок от  24 (двадесет и четири) месеца, който започва да тече от датата на доставката и монтажа. 
1. Гаранционният срок включва труд, резервни части, транспорт на специалистите и всички разходи по гаранционното обслужване.
2. Гаранционното поддържане – ремонт на стоките се извършва на място при Възложителя. Когато се налага ремонтът да бъде извършен в сервиз на Изпълнителя, разходите свързани с транспорта са за сметка на Изпълнителя.
(3) При възникване проблеми с доставените стоки, към Изпълнителя се изпраща от страна на Възложителя заявка за възникнал проблем (по телефон, факс или e-mail). 
(4) Срок за отстраняване на възникнал дефект в стоките – 7   работни дни, считано от установяване на проблема. В случай, че за отстраняване на проблема е необходим по-дълъг срок, посоченото обстоятелство трябва да е отбелязано в констативния протокол, заедно с причините за това.
(5) За всяка извършена дейност по отстраняване на установения проблем в стоките, Изпълнителят изготвя и предоставя протокол, който съдържа описание на извършеното. Протоколът се подписва от представители на двете страни.
(6) Ако при дефектирали стоки  и невъзможност на Изпълнителя да осигури техния ремонт или замяна със същите, Изпълнителят е длъжен да осигури нови, алтернативни решения, като подменените са със същите или по-добри характеристики, при запазване на пълната изисквана функционалност.

VIII. ОТГОВОРНОСТ ПРИ НЕИЗПЪЛНЕНИЕ
Чл. 22.  (1) При забава на доставката в уговорения срок ИЗПЪЛНИТЕЛЯТ дължи неустойка в размер на 2% /две на сто/ от общата цена с ДДС на заявената доставка за всеки просрочен ден, но не повече от 10 % (десет процента) от общата стойност за съответната доставка.
(2) При доставка на артикул с различни технически характеристики от тези, описани в Техническа спецификация, неразделна част от настоящия договор, ИЗПЪЛНИТЕЛЯТ дължи и неустойка в размер на 2% /две на сто/ от общата цена с ДДС на заявената доставка за всеки ден просрочие до извършването на доставката съгласно условията на договора, но не повече от 10 % (десет процента) от общата стойност на съответната доставка.
(3) При констатирано лошо или друго неточно или частично изпълнение, Изпълнителят дължи неустойка в размер на 20 % (двадесет на сто) от стойността на некачествено изпълнената работа или на неизпълнената част. 
(4) При пълно неизпълнение на задълженията по настоящия договор Изпълнителят дължи на Възложителя неустойка в размер на 20 % (двадесет на сто) от стойността на договора.
(5) При забавено плащане от страна на Възложителя същия дължи на Изпълнителя неустойка в размер на законната лихва от деня на забавата. 
(6) В случай, че Възложителят развали този договор едностранно, по вина на Изпълнителя, последният дължи неустойка в размер на 20 % (двадесет на сто) от общата стойност  на договора 
(7) За дължимия размер на съответната неустойка по този договор изправната страна съставя протокол и го предоставя на неизправната страна. В срок от 10 (десет) работни дни, считано от датата на протокола, неизправната страна превежда по посочена от изправната страна банкова сметка, дължимата неустойка.
Чл. 23. (1) Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия исков ред.

IX. ПРЕКРАТЯВАНЕ НА ДОГОВОРА
Чл. 24. (1) Този Договор се прекратява:
1. с изтичане на Срока на Договора или с достигане на максимално допустимата Стойност на Договора;
2. с изпълнението на всички задължения на Страните по него; 
3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства; 
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ.
(2) Договорът може да бъде прекратен
1. по взаимно съгласие на Страните, изразено в писмена форма;
2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.
Чл. 25. (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи: 
1. когато ИЗПЪЛНИТЕЛЯТ не е започнал изпълнението на доставките в срока по чл. 4 от настоящия договор;
2. ИЗПЪЛНИТЕЛЯТ не е изпълнил задължението си в срока по чл. 4 от настоящия договор;
3. ИЗПЪЛНИТЕЛЯТ е допуснал съществено отклонение от Условията за изпълнение на поръчката.
(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.
Чл. 26. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. [В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
Чл. 27. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Доставки.

Х. НЕПРЕОДОЛИМА СИЛА
Чл. 28. (1) Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила, продължила повече от 20 /двадесет/ дни. Никоя от страните не може да се позовава на непреодолима сила, ако е била в забава и не е информирала другата страна за възникването й.
(2) Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.
(3) Докато трае непреодолимата сила, изпълнението на задължението се спира.
(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.
(5) Липсата на парични средства не представлява непреодолима сила.
(6) В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на преодолимата сила доставки. 

ХI. ДОПЪЛНИТЕЛНИ РАЗПОРЕДБИ
Чл. 29. Настоящият договор влиза в сила от датата на подписването му от страните.
Чл. 30. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на Страните са, както следва:
1. За ВЪЗЛОЖИТЕЛЯ:
Адрес за кореспонденция: гр. Бургас, ул. „Цар Иван Шишман“ № 8, ет. 2
Тел.: +359 56 842574
Факс: +359 56 842 577
e-mail: dgsburgas@uidp-sliven.com
Лице за контакт: Деница Григорова - юрисконсулт
2. За ИЗПЪЛНИТЕЛЯ: 
Адрес за кореспонденция: гр. Бургас, кв. „Славейков“ № 189
Тел.: 056 878818
Факс: 056878817
e-mail: ……..
Лице за контакт: …..
(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3.  датата на доставка, отбелязана върху куриерската разписка – при изпращане по куриер;
3. датата на приемането – при изпращане по факс;
4. датата на получаване – при изпращане по електронна поща. 
(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 2 (два) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 2 (два) дни от вписването ѝ в съответния регистър.
Чл. 31. (1) Този Договор се сключва на български език.
(2) Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ са за сметка на ИЗПЪЛНИТЕЛЯ. 
Чл. 32. За неуредените в този Договор въпроси се прилагат разпоредбите на действащото европейско и българско законодателство.
Разрешаване на спорове
Чл. 33. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния съд.
Чл. 34. (1) Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.
(2) Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 ЗОП.
Чл. 35. Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.
Чл. 36. Този Договор е изготвен и подписан в 3 (три) еднообразни екземпляра.

Приложения:
Чл. 37. Към този Договор се прилагат и са неразделна част от него следните приложения:
1. Приложение № 11 – Техническа спецификация;
2. Приложение № 3 – Техническо предложение на ИЗПЪЛНИТЕЛЯ;
3. Приложение № 6 – Ценово предложение на ИЗПЪЛНИТЕЛЯ;
4. Гаранция за изпълнение;
5. Свидетелство за съдимост;
6. удостоверение  от органите по приходите и удостоверение от общината по седалището на възложителя и на кандидата или участника;
7. Удостоверение от органите на Изпълнителна агенция „Главна инспекция по труда“


ВЪЗЛОЖИТЕЛ:                                                                 ИЗПЪЛНИТЕЛ:
1.  заличен съгласно чл. 2 от ЗЗЛД  		1.  заличен съгласно чл. 2 от ЗЗЛД  
                                                                                                                   		     
2.  заличен съгласно чл. 2 от ЗЗЛД  

